**SOFOKLO: KRALJ EDIP**

**Sofoklo**

Sofoklo (496.-406.), grčki pisac tragedija rodom iz Atene, suvremenik Perikla i najvećega procvata atenskoga polisa. Napisao je 123 dramska djela, a do danas je sačuvano u cjelini samo 7 tragedija (*Ajant, Elektra, Kralj Edip, Antigona*, *Trahinjanke, Filoktet, Edip na Kolonu*), veći dio jedne satirske igre i niz ulomaka. Nasljednik Eshilov, Sofoklo pojačava dramsku radnju ulogu dijaloga, uvodi trećega glumca, smanjuje zborske dionice i povećava broj članova kora na 15, piše prve anorganske (sadržajno nepovezane) i stvara definitivnu formu grčke drame. Junaci njegovih tragedija nisu više divovske osobe kojima upravljaju sudbina (usud) i volja bogova, nego stvarni ljudi koji sami odlučuju o svojoj sudbini i svoju veličinu zahvaljuju isključivo čvsrtoći svoga karaktera. Harmonična kompozicja, jasno ocrtani karakteri, visoka etička načela i duboka humanost što izvire iz njegovih tragedija osiguravaju Sofoklu mjesto najvećega i najsavršenijega antičkoga tragičara, a duboko ljudski sukobi koje obrađuje ni danas ne prestaju biti aktualni. O tome svjedoče i brojne obrade Sofoklovih tragedija u modernom ruhu (npr. Anouilhova *Antigona*, Gavranova *Antigona*…).

**O tragediji *Kralj Edip***

U tragediji *Kralj Edip* doznaje se priča o naslovnom junaku Edipu (= “onaj koji ima natečena stopala”) koji je napustio Korint i svoje roditelje bojeći se proročanstva da će ubiti oca i oženiti vlastitu majku. U Tebi je obranio grad od Sfinge, pa su ga Tebanci u znak zahvalnosti izabrali za svoga kralja. Jokasta, udovica ubijenoga kralja Laja, postala je njegova žena. Želio je doznati tko je ubio kralja Laja, a tad ga je počela mučiti činjenica (susret s prorokom Tiresijom) da je kralj Laj ubijen na križanju cesta gdje je ubio nekoga nepoznatoga starca. Jokasta ga odvraća od strašnih primisli pričajući mu o sinu kojega su ostavili u planini, a time pojačava njegove sumnje. Napetost je na vrhuncu kad otkriva da su mu svezali noge u strahu od proročanstva da će ubiti oca i oženiti majku. Potpomognut prorokom Tiresijom i komentarima Zbora čitatelj/gledatelj skupa s Edipom otkriva da je Edip ubio vlastita oca i oženio se vlastitom majkom. Edip koji se oslijepio zbog strašne vlastite tragedije naslvoni je junak tragedije *Edip na Kolonu*.

**Kratki sadržaj Kralja Edipa po činovima:**

**I. čin**

Razgovor Tebanskog kralja Edipa sa svećenikom. Svećenik podsjeća Edipa

da u njegovoj zemlji vlada kuga, da su polja i žene bez ploda. Edip sve to

već zna kao i njegova žena Jokasta i svakog trena očekuju da se vrati

Kreont koji će donijeti vijesti iz proročišta boga Feba. Dolazi Kreont i

govori Edipu da će iz njegove zemlje izaći nevolja kada nađu ubojicu svog

vladara Laja na čijem prestolju sada stoji Edip.

**II. čin**

Edip čuvši za proročanstvo nudi u ime boga da se pronađe krivac za

ubojstvo i da ga se istjera iz zemlje. No kako bi bilo teško pronaći krivca

bez nekog traga pozove Edip proroka Tiresiju. On je znao istinu, ali ju nije

htio reći. Međutim, na zahtjev Edipa ipak ju je otkrio. Ubojica Laja je bio

upravo Edip. Edip se razljuti, Tiresiju je branila istina, pa nastavi rekavši

proročanstvo, a ono je bilo da će Edip postati slijep.

**III. čin**

Svađa Edipa i Kreonta u kojoj Edip osuđuje Kreonta da je nagovorio

proroka Tiresiju da bi se dokopao vlasti. Tada se umiješa Jokasta i razljuti

se kada vidi oko čega se svađaju. Kreont odlazi, a Jokasta želi doznati što

je to uznemirilo njezinog muža. U njihovom daljnem razgovoru postaje

sve jasnije, ali je Edip stvarno ubio Laja, ali mu Tiresijevo proročanstvo

nije posve jasno. Jedina nada je jedan pastir, svjedok ubojstva.

**IV. čin**

Dolazi glasnik iz grada Korinta u kojem je Edip odrastao i govori mu da je

starac Polib umro, i da mu on nije otac. Tada se Edip strašno uznemirio jer

je bio uvjeren da mu je Polib otac. Međutim, glasnik mu reče da ga je

dobio od jednog starog pastira koji je bio u Lajevoj službi. Tada je Jokasta

problijedila jer je znala tko je Edip.

**V. čin**

Dolazi pastir koji mu ispriča kako je došao do njega.

Edip je shrvan bolom i bijesom. On je sin Jokaste i Laja.

Sada mu je sve jasno. Oženio je vlastitu majku i ubio vlastitog oca.

**VI. čin**

Saznavši koje je grijehe Jokasta napravila ona se objesila, Edip si je

iskopao oči, te sam sebe onom kletvom istjerao iz zemlje sam bez igdje

ikoga, a Kreont je zavladao Tebom.

**Tema:**

Traganje kralja Edipa za istinom o njegovu podrijetlu

**Ideja:**

Nemože se pobjeći proročanstvu bogova. Svaka nevolja koja se pokuša

sprječiti a ne sprječi temeljito kasnije može postati dvostruko gora nego

što je prije bila.

**Analiza likova:**

**Edip**

Glavni lik ove tragedije. On je jedan sasvim normalan čovjek što se tiče

njegove psihe, ali stjecajem okolnosti on postaje bijedan i jadan. Edip je

radoznao, istinoljubiv, hrabar i snalažljiv, ali nemože podnjeti nesreću koja

ga je snašla, da je oženio vlastitu majku, a ubio oca.

**Jokasta**

Dobra prema svom mužu, brine se što ga muči, dobro vlada, ali u sebi

nosi tugu i bol zbog mrtvog muža i njezinog djeteta za kojim je cijeli život

tugovala misleći da je mrtvo, a njezino dijete je bio njezn muž.

**Kreont**

Vjeran vladaru, dobar govornik i čovjek kojeg narod voli i štuje. Možda on

negdje u dubini srca želi postati vladar, ali on je svakako lukav, pametan i

zna što treba reći u kojem trenutku.

**Tiresija**

Prorok koji unatoč sljepoći uz pomoć proročkog vida vidi i zna puno više

od ostalih ljudi. Odavno skriva istinu jer zna da će ona razbjesniti

njegovog vladara, no ne trpi uvrede, a kada govori, uvijek ima istinu za

obranu.

[www.maturski.org](http://www.maturski.org/)